Tervetuloa Sanaa naisilta -ohjelmaan!
Olen Terhi Lehtinen. Tänään haluan avata sinulle -
käsitystä siitä, mitä on nähdä hengen silmin hengen maailmaan.
Uskoon tultuamme Jumalan Henki muuttaa henkeemme ja sydämeemme.
Alkaa hengellinen kasvu. Hengelliset silmämme alkavat -
yhä enemmän nähdä hengen maailmaan. Sielu vapautuu -
vanhoista linnakkeista ja järjen päätelmistä, -
mitkä ovat olleet nostettuina Jumalan tuntemista vastaan.
Tiedämme Raamatun Sanasta (Apt. 2:17): -
Herra on näyttänyt, että Hänen Henkensä vuodatus on niin voimakas,
että kuka tahansa haluava kuulee Hänen äänensä.
Se ei ole enää vain tietyille, vaan lopunaikoina tulee -
sellainen Hengen vuodatus, että jokainen haluava kuulee Hänet.
Johanneksen evankeliumi kertoo: -
Isä tahtoo, että rukoilemme hengessä ja totuudessa.
Rukoilemme sitä, mitä hengen silmin hengen maailmoista näemme.
Sitä me puhumme ja julistamme olevaksi tässä ajassa.
Kun rukoilet hengen silmät auki hengessä ja totuudessa -
sitä, mitä hengen maailmassa tapahtuu, -
niin et puhu enää maailmasta käsin fyysisiä asioita Isän eteen.
Sekin on tärkeää, mutta kun hengen maailmasta rukoilee, -
niin julistaa niitä, mitä näkee hengessä ja kertoo niitä muillekin.
Olen nähnyt paljon hengen maailmaan.
Puhun asioita, joita ei vielä ehkä kovin usein ole tullut eteesi.
Kun olen rukouksessa hengen silmät auki, näen hengen maailmaan.
Olen nähnyt, että Jeesus on lähtenyt tulemaan takaisin.
Hänen ympärillään on valtava voimakenttä.
Se saavuttaa maan ensin. Se on tulossa oleva herätys, -
Jumalan Hengen vuodatus, Jeesuksen tuntemisen voimakenttä.
Kun se saavuttaa maan, kuka tahansa kuulee Jumalan äänen.
Silloin myös uskonnollisuus pakenee täältä.
Se ei kestä sitä voimaa, minkä Herra laskee tähän maahan.
Mielemme menee uusiksi. Käsityksemme muuttuvat.
Minkä olemme järkeilleet uskoksi muuttuu niin, -
että voin sanoa tuntevani Jeesukseni.
En voi korostaa mitään enempää kuin Hänen tuntemistaan.
Hän on minulle rakkainta. Kaikki, mitä elän.
Kun näen, että Hän on tulossa ja kaikki haluavat saavat oppia -
tuntemaan Hänet, on minulle valtavan arvokasta, merkityksellistä -
tietää, että kun sulhanen hakee omansa pois, -
niin emme lähde vieraan matkaan. Herra näytti, -
että Hänen morsiamensa tuntee hänet hakevan sulhasen.
Emme muutenkaan lähde ensimmäisen jostain tulevan matkaan.
Me tutustumme tulevaan puolisoomme.
Näin on myös Jeesuksen toisessa tulemuksessa.
Me tunnemme Jeesuksen, kun Hän meidät hakee.
Kerran rukoillessani läsnäolossa näin jo tulen Suomen yllä.
Valtava tuli! Kun katsoin sitä, ymmärsin, -
että uskonnollisuus ei voi sitä katsoa. Se lähti voimalla karkuun.
Mitä lähemmäs tuli tuli, sitä enemmän uskonnollisuus pakeni.
Kun nousin tulen keskelle, -
niin näin enkelit. Hengellisessä todellisuudessa -
et kuule enkelien puhetta vaan ajatukset.
Enkeli katsoi minuun ja ajatteli, -
että ihmiset ovat niin etuoikeutettuja. He voivat olla -
hengen maailmassa hengen kautta ja ruumiin/sielun kautta fyysisinä -
ja kertoa muille, mitä hengen maailmassa näkyy.
Enkelit toimivat täällä hyväksemme Jumalan lähettäminä.
Tekevät Jumalan valtakunnan palvelutyötä eikä kukaan näe.
Kukaan ei tiedä, mutta ihminen on 3-osainen: henki, sielu ja ruumis.
Uudestisyntyneen henki on koko ajan yhteydessä taivaalliseen.
Kun nousemme hengen todellisuuteen ja näemme, miten ne asiat ovat, -
niin saamme kertoa täällä, mitä se tarkoittaa, -
miten se Jumalan maailma siellä toimii.
Enkeli näki, että se on ihmisen etuoikeus.
Meidän on aika ottaa Jumalan Sana todesta -
ja ymmärtää järkemme rajallisuus. Ei ole enää aikaa tutkia järjellä,-
voiko tämä olla totta. Nyt täytyy tutkia asioita hengessä.
Raamattukin sanoo, että hengelliset on tutkittava hengessä.
1. Korinttilaiskirje 2:13: "ja siitä me myös puhumme, -
emme inhimillisen viisauden opettamilla sanoilla, -
vaan Hengen opettamilla, selittäen hengelliset hengellisesti."
Tätä ei voi liikaa tässä ajassa korostaa, että henki on ainoa, -
jolla voit erottaa, mikä on Jumalasta ja mikä ei.
Jos pelkäät harhaa, et koskaan tule tuntemaan totuutta järjellä.
Et ikinä voi mitata järjellä, oliko joku asia Jumalasta, -
perkeleestä vai ihmisestä. Näet sen vain hengessä.
Mitä selvemmin erotat henget, sitä selvemmin erotat Jeesuksen.
Sitä tarkemmin tiedät, että tätä henkeä sydämesi rakastaa.
Vaikka kaikki haukkuisivat puhujaa Raamatun vastaisuudesta, -
mutta jos henkesi yhtyy hänen henkensä opetukseen, niin tiedät, -
että hän on Jumalan palvelija. Älä arvioi järjellä tai kuulopuheista.
Arvioi hengelliset hengellisesti Raamatun Sanan mukaan.
Raamattu ei kehota järjellä tutkimaan Jumalaa, -
vaan tutkimaan hengelliset hengellisesti.
Kun kasvamme niin, että Kristus elää minussa, -
kuten Johanneksen evankeliumi 3:30 sanoo: -
"Hänen tulee kasvaa, mutta minun vähetä", -
niin automaattisesti alamme yhä enemmän tutkia hengessä.
Hän/Hänen Henkensä on kasvanut meissä. Itse olen vähentynyt.
Ymmärrän, etten omalla järjellä, tekemisellä pysty mihinkään, -
mutta valitsin kasvaa hengessä. Annoin Jumalan täyttää minut.
Liha on kuollut. Olen alkanut oppia tuntemaan ja tietämään Jeesuksen.
Näin tiedän, mitä ympäristössä tapahtuu. Onko se Jumalasta vai ei.
Johanneksen evankeliumi 3:8 kertoo myös: -
Me voimme nähdä nämä hengen todellisuuden asiat.
Silloin meidän oma arvomme tulee Kristuksen kuoleman arvoiseksi, -
Hänen ylösnousemuksensa ja kärsimyksensä arvoiseksi.
Itsetuntomme muuttuu. Olemme Kristuksen kanssaperillisiä.
Vihollinen menettää merkityksensä. Se ei pääse hengen maailmaan.
Se kääntää fyysiset aistimme olosuhteisiin ja puhuu niiden kautta.
Kun elämme hengen todellisuutta, vihollinen ei pääse sinne.
Se on aseeton.
Siksi Raamattu kehottaa meitä elämään hengen mukaan -
ja tutkimaan asiat hengellisesti. Silloin kuulemme Jumalan puheen.
Jos tutkimme asiat järjellä olosuhteita katsoen, -
fyysisesti puhujaa arvioiden, se on vihollisen kenttä.
Se pystyy valehtelemaan, tuomaan vääriä tulkintoja.
Sielumme rikkinäisyyden takia koemme epätodellista hylkäämistä.
Kun katsomme hengen maailmasta ja Jumalan todellisuudesta käsin, -
niin silloin pysymme Jeesuksen totuudessa.
Joitakin vuosia sitten olimme eduskuntatalon edessä.
Ylistäjä Ana Paula Brasiliasta oli käymässä.
Portailla oli paljon ihmisiä.
Yhtäkkiä valtava Jumalan pyhyys laskeutui siihen tilaan.
Lyyhistyin maahan ja mietin, miten ihmiset voivat seisoa näin -
tässä Jumalan pyhyydessä niin kuin ei mitään.
Samassa näin ylhäällä eduskunta- talon sivussa enkelin.
Hänkin ajatteli - hengen maailmassa kuulemme enkelten ajatukset.
Hän katsoi meitä ja sitten Jeesusta, joka oli vielä ylempänä.
Hän katsoi Jeesusta ja ajatteli: "Jos tuo niin pyhä, arvokas, -
hyvä ja täydellinen on kuollut noitten ihmisten puolesta, -
niin mitä näitten ihmisten täytyy olla?
Mikä on ihmisen arvo, että Jumala astui alas taivaasta -
Jeesuksen muodossa?" Jeesus kantoi kaikki synnit, -
koska Hän rakastaa ihmistä niin paljon, ettei kestänyt sitä, -
että ihminen joutuu kadotukseen. Hän rakastaa niin paljon, -
että Hän itse halusi sovittaa synnin. Hän haluaa meidät luokseen.
Ainoa, mitä Jumala haluaa, on sinut luoksensa.
Hän ei halua tuomita sinua. Hän ei ole sairauksien takana.
Hän haluaa sinut läheisyyteensä. Jotta se on mahdollista -
eli syntiä ei ole erottamassa, Jeesus tuli maan päälle.
Hän sovitti synnin. Se pyyhittiin meidän ja Jumalan välistä pois.
Nyt meillä on mahdollisuus päästä taas sinne kaikkein pyhimpään.
Sinne Jumalan läsnäoloon, missä haavamme paranevat.
Jumalan rakkaus parantaa menneisyyden kivut.
Ei kukaan ole tehnyt sinulle tai sinä kenellekään mitään, -
mitä Jumalan rakkaus ei parantaisi. Ei mikään erota sinua Jumalasta, -
jos olet Jeesuksessa. Kun viivyt Jumalan läsnäolossa, -
haavasi paranevat. Kun ne paranevat ja täytyt Herralla, -
alat vuotaa rakkautta myös muihin ihmisiin.
Siitä meidät tunnistaa Jeesuksen omiksi.
Ei meidän omista järjen päätelmistä, oikein ja väärin opeista, -
tuomiosta ja sanoista, mitä pitäisi tehdä ja mitä ei.
Ihmiset tunnistaa Jeesuksesta.
Siitä, että olemme täynnä Hänen Henkeään, ymmärretään, -
mitä Hän on tehnyt puolestamme. On siirrytty hengen todellisuuteen.
Annettu Hänen täyttää meitä Hengellään.
Sitten Hän saa lähettää meidät ja vuotaa omaa Henkeään meille, -
niin että mahdollisimman moni pelastuisi.
Isä, Jeesuksen nimessä pyydämme, -
että Jeesuksen sovitustyö ei mene hukkaan yhdenkään kohdalla.
Herra, käytä välikappaleenasi meitä jotka olemme Sinut jo löytäneet.
Lähetä meidät Sinun kutsussasi. Jeesuksen nimessä. Aamen.
Tekstitys: Tuula-Riitta Virrankare